Parlamentul  României

Camera Deputaţilor

Comisia pentru muncă şi protecţie socială

Nr.27/252/18 iunie 2007
RAPORT  SUPLIMENTAR
asupra proiectului de Lege pentru compensarea în bani a tichetelor de călătorie pe calea ferată neutilizate de către pensionari
1. În temeiul art.70 din Regulamentul Camerei Deputaţilor, republicat, proiectul de Lege pentru compensarea în bani a tichetelor de călătorie pe calea ferată neutilizate de către pensionari a fost retrimis Comisiei pentru muncă şi protecţie socială în vederea întocmirii unui raport suplimentar, cu adresa nr. PLx 73 din 23 mai 2007.
În urma rediscutării în şedinţa din 13 iunie 2007, Comisia a hotărât, cu 13 voturi pentru şi 3 abţineri, menţinerea soluţiei iniţiale, de respingere a proiectului de lege, exprimată în rapoartele depuse cu nr.059/15 martie 2007 şi nr.132/3 mai 2007.
2. Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

3. Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

